เรียนแจ้งเรื่องแมวจร ตัวสีดำล้วน กระโดดกัด2ครั้ง !!! เกิดการติดเชื้อที่หลังมือรุนแรง 
บริเวณในหมู่บ้านเซนโทรรามอินทรา จตุโชติค่ะ ซ5 ซึ่งได้รับการช่วยเหลือจากนิติบุคคลที่ดูแลหมู่บ้านเพียงแค่นำไปปล่อยไว้หน้าหมู่บ้านเท่านั้น และแมวจรก็กลับมาในหมู่บ้านอีกอยู่ดี ทำให้เกิดการหวาดระแวงของคนในบ้านและสัตว์เลี้ยงเป็นอย่างมาก ในการเข้าออกบ้าน เพราะไม่รู้ว่าจะโดนกัดอีกเมื่อไหร่ เพราะแมวพยายามเข้ามาในบ้านของผู้ที่โดนกัดทุกครั้ง   

เนื่องจากทางบ้านเลี้ยงน้องแมว(ระบบปิด)อยู่แล้ว 
ซึ่งแมวจรตัวนี้อาจจะได้กลิ่นแมวที่บ้าน และพยายามเข้ามาในบ้านให้ได้ 

กัดครั้งแรก22/5/67 เวลา22.30 : เพียงแค่นำขยะออกไปทิ้งหน้าบ้าน น้องก็กระโดดเข้างับขาเลย

กัดครั้งที่สอง 31/5/67 เวลา21.30 : ออกไปหลังบ้านเพราะแมวที่บ้านวิ่งไปในครัวเลยจะไปจับน้องเข้าบ้านเพราะกลัวจะเจอแมวจรสีดำตัวนี้ และแล้วก็เจอจริงๆ พอกำลังจะอุ้มน้องเข้าบ้านแมวจรก็กระโดดงับที่มือทันที รอบนี้แผลลึกถึงกระดูกเพราะน้องกัดไม่ปล่อยเขี้ยวฝังลึก คุณหมอต้องทำการคว้านแผลเปิดแผลเพื่อรักษา

ไม่มีใครกล้าทำอะไรแมวจรตัวนี้
ไปมากว่านี้เพราะกลัวอันตรายที่จะเกิดขึ้นกับตนเอง และคนในบ้านก็มีแต่ผู้หญิง เลยไม่มีใครกล้าทำอะไร และไม่รู้ต้องทำอย่างไร ให้ถูกต้อง  โดยที่ไม่ต้องมีแมวตัวนี้อยู่ในหมู่บ้านนี้อีก   รบกวนช่วยหาแนวทางแก้ไขด้วยค่ะ